Darude

**Darude** (oikealta nimeltään **Toni-Ville Henrik Virtanen**, s. 17. heinäkuuta 1975 Eura) on suomalainen DJ ja säveltäjä, jonka tunnetuin trance-kappale "Sandstorm" oli vuonna 2000 menestys Isossa-Britanniassa ja koko Euroopassa. Se on yksi kaikkien aikojen menestyneimmistä instrumentaalisista äänitteistä.

"Sandstormin" tuottajana toimi Jaakko Salovaara (JS16).

## Elämä
Euran Hinnerjoella nuoruutensa viettäneen Daruden ura alkoi hänen ollessaan lukiossa. Hän oli tuolloin innostunut musiikin tekemisestä tietokoneella. Daruden pitäessä teknobileitä luokkatovereilleen hän soitti ruotsalaisen eurodance-artistin Leila K:n "Rude Boy" -kappaletta neljä kertaa. Häntä alettiinkin tämän jälkeen kutsua leikillisesti *Rude Boyksi*. *Rude Boy* vaihtui myöhemmin muotoon *Da Rude*, josta tuli lopulta *Darude*.

Darude jatkoi innokkaasti uraansa ja vuonna 1997 hänen demojaan soitettiin joillakin radiokanavilla. Hänen kappaleitaan oli myös ladattavissa MP3.com-sivustolla. Vuonna 1999 hän teki "Sandstorm"-kappaleen demon tuottajalleen Jaakko Salovaaralle (JS16). Darude teki myös levytyssopimuksen Salovaaran 16 Inch Records -levy-yhtiön kanssa ja pian sen jälkeen "Sandstorm" julkaistiin singlenä.

## Ura
"Sandstorm" osoittautui suureksi hitiksi ympäri maailman. Erityisen hyvin kappale menestyi Suomen lisäksi Britanniassa. Suomessa single myi platinaa ja pysyi Suomen virallisella singlelistalla 42 viikkoa nousten parhaimmillaan kolmanneksi viikolla 30/2000. "Sandstormia" myytiin maailmanlaajuisesti kaksi miljoonaa kappaletta. Vuoden 2015 maaliskuuhun mennessä sitä oli myyty yli kolme miljoonaa kappaletta.

Daruden *[[Before the Storm]]* -debyyttialbumia myytiin 800&nbsp;000 kappaletta ympäri maailman. Albumin toinenkin single "Feel the Beat" menestyi hyvin.Lähde?

2001 Darude teki menestyksekkään *Before the Storm: Australian Tour Edition* -kiertueen. Vuonna 2002 julkaistiin *Before the Storm Special Edition*, joka sisälsi alkuperäisten kappaleiden lisäksi niistä tehdyt remix-versiot.

Vuonna 2003 julkaistiin Daruden toinen studioalbumi *[[Rush (Daruden albumi)|Rush]]*. Albumilta julkaistiin singlet "Music" ja "Next to You".

Daruden kolmas studioalbumi *[[Label This!]]* julkaistiin lokakuussa 2007. Albumilta julkaistiin singlet "Tell Me" sekä "My Game".

Vuonna 2008 Darude sai Turun Walk of Fame -tähtiaukiolle oman Turun Tähden -tunnustuksen.

Darudelta ilmestyi 14. elokuuta 2015 uusi studioalbumi *[[Moments (Daruden albumi)|Moments]]*, jolta julkaistiin 20. maaliskuuta single ”Beautiful Alien”. Albumi nousi Suomen virallisen listan sijalle 31.

Darude edusti yhdessä laulaja-näyttelijä Sebastian Rejmanin kanssa Suomea vuoden 2019 Eurovision laulukilpailussa Tel Avivissa Israelissa kappaleella "Look away". Kappale jäi ensimmäisen semifinaalin viimeiseksi.

Darude näyttelee tv-sarjassa *[[Syke (televisiosarja)|Syke]]* yhdessä jaksossa sen vuonna 2020 esitettävällä seitsemännellä tuotantokaudella.

Darude kertoi *[[Villa Hintikka]]* -tv-ohjelmassa tammikuussa 2020 että hänen toinen korvansa on sairauden vuoksi kuuroutunut.

Darude juhlistaa 25-vuotista uraansa Storm25-maailmankiertueella, joka alkoi maaliskuussa 2025 Australiasta. 

## Yksityiselämä
Nykyisin Ville Virtanen asuu Michelle-vaimonsa, vuonna 2009 syntyneen poikansa ja 2017 syntyneen tyttärensä kanssa Salossa. Aiemmin hän asui Atlantassa Yhdysvalloissa. Hän tekee DJ-keikkoja pääosin Yhdysvalloissa, mutta myös ympäri maailmaa. Hänen äitinsä Merja Maansalo kuoli 10. huhtikuuta 2024.

## Diskografia

### Albumit

* 2000: *[[Before the Storm]]* FIN #1
* 2003: *[[Rush (Daruden albumi)|Rush]]* FIN #4
* 2007: *[[Label This!]]*
* 2011: *Salmiakki Sessions Vol. 1* DJ-mix-kokoelma
* 2015: *[[Moments (Daruden albumi)|Moments]]* FIN #31
* 2023: *[[Together (Daruden albumi)|Together]]*

### Singlet
Kappaleen jälkeen paras listasijoitus Suomen virallisella singlelistalla.

* 1999: *[[Sandstorm]]* FIN #3
* 2000: *[[Feel the Beat]]* FIN #1
* 2000: *[[Out of Control (single)|Out of Control]]* FIN #12
* 2001: *[[Out of Control (Back for More)]]* FIN #14
* 2003: *[[Music (single)|Music]]* FIN #1
* 2003: *[[Next to You]]* FIN #1
* 2007: *[[Tell Me (Darude)|Tell Me]]* FIN #1
* 2007: *[[My Game]]* FIN #4
* 2008: *[[In The Darkness]]*
* 2008: *[[I Ran (So Far Away)]]*
* 2010: *Katson Autiota Hiekkarantaa*
* 2010: *Crazy World*
* 2015: *Beautiful Alien* #6
* 2019: *Release Me (*feat. Sebastian Rejman)
* 2019: *Superman* (feat. Sebastian Rejman)
* 2019: *[[Look Away]]* (feat. Sebastian Rejman)
* 2019: *Hide* (feat. Audioventura & JVMIE)
* 2023: *Outlaws* (feat. House Body & Oskr)

### Remixit
* 2000: Rising Star – "Touch Me (Darude Remix)"
* 2000: Rising Star – "Touch Me (Darude's Sandstorm Mix)"
* 2000: Blank & Jones – "Beyond Time (Darude vs. JS16 Remix)"
* 2000: Boom! – "Boy Versus Girls (Darude vs. JS16 Remix)"
* 2000: Barcode Brothers – "Dooh Dooh (Darude vs. JS16 Remix)"
* 2000: JDS – "Nine Ways (Darude vs. JS16 Remix)"
* 2000: Waldo's People – "No-Man's-Land (Darude vs. JS16 Remix)"
* 2000: Waldo's People – "1000 Ways (Darude vs. JS16 Remix)"
* 2000: ATB feat. York – "The Fields of Love (Darude vs. JS16 Remix)"
* 2000: Safri Duo – "Played A-Live (The Bongo Song)(Darude vs. JS16 Remix)"
* 2000: The Thrillseekers – "Synaesthesia (Darude vs. JS16 Remix)"
* 2001: Bleachin' – "Peakin' (Darude vs. JS16 Short Version)"
* 2001: Bleachin' – "Peakin' (Darude vs. JS16 Long Version)"
* 2001: JS16 – "Stomping System (Darude vs. JS16 Remix)"
* 2002: DJ Aligator – "Lollipop (Darude vs. JS16 Remix)
* 2003: Gizelle – "Falling Over You (Darude vs. JS16 Remix)"
* 2004: Klamydia – "Darude's Aleksi Mutation"
* 2008: Kenneth Thomas – "Stronger Creature (Darude Remix)"
* 2009: Randy Boyer & Kristina Sky feat. Cari Golden – "No Limit (Darude Remix)"
* 2009: Alex Kunnari – "Eternity (Darude Remix)"
* 2010: J. Nitti feat. Rowetta – "No More Comin' Down (Darude Remix)"
* 2010: Darude & Weirdness feat. Jo Angel – "Katson Autiota Hiekkarantaa"
* 2010: 2AM vs. Darude feat. Georgia Haege – "Crazy World"
* 2011: Paul Corson – "Midnight Train (Darude Original Mix)"
* 2011: Paul Corson – "Midnight Train (Darude Alternative Mix)"
* 2011: Randy Boyer – "Brain Dysfunction (Darude Remix)"
* 2011: Weirdness feat. Amy Hamblin – "Rain Falls On Me (Darude Remix)"
* 2011: Kristina Sky & Randy Boyer feat. ShyBoy – "Welcome To The Future (Darude & Randy Boyer Remix)"
* 2011: Randy Boyer feat. Cari Golden – "Fragile (Weirdness & Darude Remix)"
* 2011: Randy Boyer vs. 2AM vs. Darude feat. Georgia Haege – "Monster vs. Crazy World (Darude Mash-up)"
* 2012: Weirdness – "Morning After (Darude Remix)"
* 2012: Jonas Hornblad – "A Minor Thing (Darude & Weirdness Remix)"
* 2013: Lowland & Orkidea – "Blackbird (Darude Remix)"

## Sandstorm Run 2025
Darude juhlii 25-vuotista uraansa järjestämällä ainutlaatuisen Sandstorm Run 2025 -juoksutapahtuman Helsingissä 31.8.2025. Vain viikko ennen Daruden STORM 25 -maailmankiertueen Suomen keikkaa, Sandstorm Run vie osallistujat ikonisten Sandstorm musiikkivideon kuvauspaikkojen läpi. Reitti kulkee alkuperäisen Sandstorm-musiikkivideon tunnetuimmilla spoteilla: 

Helsingin tuomiokirkon portaat

Baana

Hietalahden merimaisemat

Etelä-Helsingin katukuva

Kaivopuisto

Darude on itse mukana tapahtumassa kannustamassa juoksijoita ja 25% tapahtuman tuotosta menee Suomen Urheiluliiton kautta nuorten urheilun tukemiseen.

## Lähteet

## Aiheesta muualla

* Virallinen kotisivu.
* 
* Ylen Elävä arkisto: Daruden läpimurto.